**ГРАДСКА ОПШТИНА СУРЧИН**



У циљу што транспарентнијег трошења јавних средстава и побољшања услова живљења и пословања на нашој територији , Градска општина Сурчин и ове године,као и претходних, упућује

**ПОЗИВ**

суграђанима и осталим заинтересованим странама да се својим предлозима,сугестијама ,па и примедбама, активно укључе у креирање буџета ГО Сурчин за 2020.годину и одређивању приоритета у доношењу планова потрошње у оквиру буџета општине . С једнаком пажњом ћемо разматрати и предлоге за пројекте од стратешког интереса,као и мале пројекте који ће грађанима месних заједница,насеља или улица учинити услове живота бољим и оплеменити животни простор . На овај начин ,својим идејама, помажете да део буџета буде намењен за пројекте ,за које се утврди да су од великог интереса за локалну заједницу. У 2020.години ћемо за предлоге грађана издвојити 10.000.000,00 ,а на основу ранг листе ваших предлога . Ваше ангажовање ће допринети равномерном,реалном и транспарентном трошењу буџетских средстава, на задовољство грађана са једне стране и руководства и запослених у Управи Градске општине Сурчин са друге стране. Тиме ћете утицати на креирање локалне политике и изградњу међусобног поверења између Управе и грађана , са циљем задовољавања ваших потреба.

Своје предлоге и идеје можете дати на е-маил адресу finansije@surcin.rs или попуњавањем анкетног листића на ИНФО пулту општине,као и у вашим месним заједницама ,најкасније до 30.10.2019.године.

Очекујемо вас и на јавној расправи о предлогу буџета,о чијем термину ћемо вас накнадно обавестити на сајту ГО Сурчин .

Управа ГО Сурчин

**ГРАДСКА ОПШТИНА СУРЧИН**



**АНКЕТНИ ЛИСТИЋ**

**за предлоге побољшања услова живота и рада у ГО Сурчин**

|  |  |
| --- | --- |
| Име и презиме : |  |
| Адреса : |  |
| Контакт телефон: |  |
| Предлог 1: |  |
| Предлог 2: |  |
| Предлог 3: |  |
| Примедбе: |  |